Hype Grey/Black Script Logo Zip Hoodie SCRIPTZIP-HOODIE/23810
Home>Men>Clothing>Hoodies & Sweatshirts>Hoodies>Hype Grey/Black Script Logo Zip Hoodie
You save: £8.04 (20% off)
714439751241, 714439751258, 714439751265, 714439751272, 714439751289 2 bel polisie oor huisbraak; self vas oor perlemoen | Netwerk24
2 bel polisie oor huisbraak; self vas oor perlemoen
Deur Maygene de Wee 12 Oktober 2018 14:05
’n Man en ’n vrou is Vrydag in die vroeë oggendure weens die onwettige besit van perlemoen by ’n huis in Mowbray, Kaapstad, in hegtenis geneem nadat die polisie op ’n huisbraak-klagte gereageer het.
Van die perlemoen waarop die polisie Vrydag beslag gelê het. Hulle het op dié vonds afgekom toe hulle op ’n klag van huisbraak reageer. Foto: SAPD
Lt.kol. Andrè Traut, ’n polisiewoordvoerder, sê polisielede van die Mowbray-polisiekantoor is ontbied ná ’n huisroof in Strubensweg, Mowbray.
By die huis het hulle besef die perseel word as ’n verwerkingsaanleg vir perlemoen gebruik.
Hulle het die perseel deursoek en afgekom op sowel verwerkte as onverwerkte perlemoen, asook toerusting wat gebruik word om die perlemoen te verwerk.
Volgens Traut word dié perlemoen na die buiteland uitgevoer.
Die man en vrou wat in hegtenis geneem is, het aan die polisie gesê sewe mans het by die huis ingebreek en hulle vasgebind. Die mans het gevlug met perlemoen wat hulle geroof het.
Die twee, wat albei in hul 30’s is, het alarm gemaak nadat die rowers gevlug het.
Hulle sal Maandag in die landdroshof in Wynberg op aanklag van die onwettige besit van perlemoen verskyn.
Meer oor: Mowbray | Perlemoen | Huisbraak
Nog 2 gevang met perlemoen op N1 by Bloem
Sakkies 'aartappels' toe al die tyd perlemoen